महिलाओं को अधिकार सम्पन्न बनाने का प्रयास है जारी
पुराने शहर के शाहजहांनाबाद स्थित मध्य प्रदेश अनुसूचित जाति विकास एवं कल्याण समिति अपने स्वयं के संसाधनों से बेसहारा महिलाओं को आत्मनिर्भर बनाने में महत्वपूर्ण भूमिका निभा रही है। संस्था द्वारा संचालित महिला आश्रय गृह में घरेलू हिंसा से पीड़ित महिलाओं और युवतियों को आश्रय दिया जाता है। ऐसे पीड़ितों को आश्रय, भोजन, कपड़े, चिकित्सा, विधिक सहायता, परामर्श, वोकेशनल ट्रेनिंग व पुनर्वास की सुविधा उपलब्ध कराई जाती है।
संस्था के अध्यक्ष शेर अफजल खान ने बताया कि पिछले करीब आठ साल से वे संस्था संचालित कर रहे हैं। घरेलू हिंसा से पीड़ित महिलाओं की हर संभव सहायता की जाती है। समय-समय पर स्वास्थ्य शिविर, रंगोली प्रतियोगिता के अलावा सांस्कृतिक कार्यक्रम आयोजित किए जाते हैं। इसके अलावा राष्ट्रीय, धार्मिक, और सामाजिक कार्यक्रम धूमधाम से मनाए जाते हैं।
कार्यशाला का आयोजन
संस्था द्वारा स्कूल में विद्यार्थियों को मौलिक अधिकार एवं कर्तव्यों के प्रति जागरूक करने के उद्देश्य से अभियान चलाया जा रहा है। इसके लिए स्कूलों में सेमीनार का आयोजन किया जा रहा है। हाल ही में समिति व जिला विधिक सेवा प्राधिकरण भोपाल के सहयोग से गोल्ड फ्लावर पब्लिक स्कूल नार्थ टीटी नगर भोपाल में मौलिक अधिकार एवं कर्तव्य विषय पर एक दिवसीय कार्यशाला का आयोजन किया गया। इसमें मौलिक अधिकारों के बारे में जानकारी दी गई।
महिलाओं को देते हैं प्रशिक्षण
शाहजहांनाबाद स्थित महिला आश्रय ग्रह में महिलाओं और युवतियों को नि:शुल्क सिलाई, कंप्यूटर व ब्यूटीशियन आदि का प्रशिक्षण दिया जाता है। बड़ी संख्या में महिलाएं और युवतियां उक्त प्रशिक्षण प्राप्त कर स्वरोजगार से जुड़ी हैं। संस्था का उद्देश्य जरूरतमंद महिलाओं को प्रशिक्षण देकर उन्हें रोजगार से जोड़ना है।
देते हैं रागों से बचाव के उपाय
आश्रय गृह की महिलाओं को मौसमी बीमारियों से बचाव की जानकारी समय-समय पर चिकित्सकों द्वारा दी जाती है। हाल ही में डॉ. शिल्पा डोडानी ने महिलाओं सर्दी के मौसम में होने वाली बीमारियों से बचाव के उपाय बताए। इस अवसर पर स्वास्थ्य शिविर भी लगाया गया।
बरसी पर मनाया चेतना दिवस
दिल्ली में हुए निर्भया कांड की स्मृति में संस्था के सभागार कक्ष में श्रद्धांजलि सभा का आयोजन किया गया। यह चेतना दिवस के रूप में मनाया गया। इस अवसर पर आयोजित श्रद्धांजलि सभा में समाज सेविका रश्मि मनु व्यास, अग्रवाल समाज की प्रदेश महामंत्री मंजू गुप्ता, सब-इंस्पेक्टर नमीता साहू व अन्य शामिल हुए।
सरोकार
मप्र अनुसूचित जाति विकास एवं कल्याण समिति
संस्था द्वारा निर्भया की स्मृति में श्रद्धांजलि कार्यक्रम का आयोजन किया गया। इसमें पुलिस अधिकारी भी शामिल हुईं।
संस्था
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva mai_Deva mai_Deva hin_Deva npi_Deva